Diari Oficial de la Generalitat Valenciana


Sumari del DOGV 9992, del 25-11-2024 (2024/12671)

EXTRACTE de la Resolució de 5 de novembre de 2024, per la qual es convoquen, per a l'any 2024, subvencions destinades al sanejament dels ajuntaments de la Comunitat Valenciana amb especials dificultats economicofinanceres.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12072

CVE
:   MYLC-W-7000-86472

Data del document
:   05-11-2024

Organisme emissor
:   Presidència de la Generalitat

Tipus de document
:   Extracte

Anàlisi jurídica

 Descriptors 

:   * ajuda pública
    * administració local
    * economia pública

BDNS (identif.): 798139.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/798139>

*Primer. Beneficiaris*

Ajuntaments de la Comunitat Valenciana que presenten un nivell d'endeutament viu superior al 110% dels ingressos corrents liquidats en l'exercici 2023, en els termes disposats en l'article 53 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març, i disposició final trentena primera de la Llei 17/2012, de 27 de desembre, de pressupostos generals de l'Estat per a l'any 2013.

*Segon*. *Finalitat*

Convocar, per a l'exercici 2024, les subvencions destinades al sanejament dels ajuntaments de la Comunitat Valenciana amb especials dificultats economicofinanceres.

*Tercer. Bases reguladores*

Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.

<https://dogv.gva.es/datos/2022/10/25/pdf/2022_9745.pdf>

Decret 12/2024, de 23 d'abril, del president de la Generalitat, de modificació del Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especials dificultats economicofinanceres.

<https://dogv.gva.es/datos/2024/06/06/pdf/2024_5287.pdf>

*Quart. Import*

L'import global màxim per a finançar estes subvencions ascendix a 550.000,00 euros (cinc-cents cinquanta mil euros) amb càrrec al capítol VII, línia de subvenció S1193, «Ajudes destinades al sanejament financer dels municipis amb especials dificultats economicofinanceres», del programa L82879910315U97, Administració local i organització territorial del Consell, del pressupost de la Generalitat per a 2024.

*Quint. Termini de presentació de sol·licituds*

El termini per a la presentació de sol·licituds serà de 10 dies hàbils comptats des de l'endemà de la publicació de la resolució de la convocatòria en el *Diari Oficial de la Generalitat Valenciana*.

*Sext. Altres dades*

Serà subvencionable a través del programa de subvencions convocades per la present resolució, la reducció de capital viu d'operacions d'endeutament financer a llarg termini formalitzat amb entitats bancàries i disposat sempre que es tracte d'amortitzacions no ordinàries.

  

València, 5 de novembre de 2024

Cayetano García Ramírez

Secretari autonòmic de Presidència